[{"text_idx": "#000004", "text": "Ade\u0300le\u2019i esmane kohtumine Emmaga on po\u0303gus sekundite ma\u0308ng, kuid piisav, et ja\u0308tta Ade\u0300le\u2019i ma\u0308lestustesse sinine tempel. Hiljem kohtuvad nad gay-baaris, lo\u0303plikult saab selgeks, et tu\u0308drukud on vastandid, ning ka see, et nende suhe saab olema ebavo\u0303rdne. Emma on kaheku\u0308mnendates ekstravertne kunstitudeng, laia tutvuskonna ja silmaringiga neiu, Ade\u0300le aga introvertne ja ha\u0308belik koolitu\u0308druk. Veel teravamalt paistab erinevus silma, kui kohtutakse teineteise vanematega. Emma on pa\u0308rit u\u0308hiskonna eliiti kuuluvast perekonnast, kus on ta\u0308htsal kohal kultuur ja lai silmaring, juuakse parimat veini, su\u0308u\u0308akse austreid ja peetakse arukat vestlust. Ade\u0300le\u2019i pere on aga tabudes kinni, nii et tu\u0308drukud peavad oma suhet varjama, lausa valetama poiss-so\u0303prade olemasolu kohta, so\u0308o\u0308ma vaikselt oma makarone ning ra\u0308a\u0308kima ilmast."}, {"text_idx": "#000005", "text": "Filmi esimeses pooles oleme tunnistajateks tu\u0308drukute tutvumisele, Ade\u0300le\u2019i kooliska\u0308imisele ning Emmale muusaks olemisele. Ja\u0308rgnevates stseenides on Ade\u0300le kooli lo\u0303petanud ning asunud to\u0308o\u0308le algklassio\u0303petajana, tu\u0308drukud rajavad u\u0308hise kodu. Hoolimata Ade\u0300le\u2019i filmisisesest arengust, ja\u0308a\u0308b Emma lo\u0303puni tema kogenud o\u0303petajaks, Ade\u0300le\u2019i kanda ja\u0308a\u0308b o\u0303pilase roll. O\u0303ppimist alustatakse Sartre\u2019ist, lo\u0303petades pa\u0308riseluga. Nii kogebki Ade\u0300le ko\u0303rgkunsti, kohtub intelligentidega, saab praktiseerida koduperenaise ametis, aga ka tunda armastuse kibedamat poolt. Hoolimata kirevast ja loomingulisest seltskonnast, ei ole Ade\u0300le Emma ko\u0303rval selleks, et oma va\u0308ikekodanlik elu maha raputada, vaid siirast armastusest teise tu\u0308druku vastu. Hoolega hoiab Ade\u0300le nende u\u0308hist kodu korras, valmistab su\u0308u\u0308a ja vo\u0303o\u0303rustab Emma ku\u0308lalisi, laskmaks viimasel ta\u0308ielikult pu\u0308henduda kunstnikukarja\u0308a\u0308rile. Kuid ei pea olema lesbisuhtes mo\u0303istmaks, et kui ko\u0303ik ja\u0308a\u0308b u\u0308he o\u0303lule, ei saa idu\u0308ll kesta kaua."}, {"text_idx": "#000006", "text": "Nagu filmi pealkirigi viitab, on tegu jutustusega Ade\u0300le\u2019i elust. Enamikes kaadrites on Ade\u0300le u\u0308ksi \u2013 sel moel lastakse vaatajal sisse elada tema introvertsesse ellu. Palju on la\u0308hivo\u0303tteid, mis vahelduvad kirglike stseenidaga neidude voodielust. Vo\u0303iks isegi o\u0308elda, et po\u0303hiro\u0303hk on rohkem Ade\u0300le\u2019i so\u0303natul tundeelul ja seksistseenidel kui lool enesel."}, {"text_idx": "#000007", "text": "Filmi nimitegelasega tutvumisel u\u0308tles Emma, et o\u0303pib kauneid kunste, mille peale ku\u0308sis Ade\u0300le: \u201eKas on siis olemas ka koledaid kunste?\u201d Inetut peetakse ilusa vastandiks, kuid siinkirjutaja ka\u0308sitleks neid pigem teineteise ta\u0308ienditena. Nagu ka elus endas vahelduvad ebameeldivad su\u0308ndmused meeldivatega \u2013 minnakse lahku, et kohtuda uue inimese ja va\u0308rske suhtega, ning lo\u0303puks vaadatakse tagasi ja nenditakse, et tegelikult la\u0308ks ko\u0303ik ha\u0308sti."}, {"text_idx": "#000009", "text": "Ra\u0308a\u0308kides veel eelmise aasta festivalist, siis ko\u0303nealune film pistis rinda Sorrentino \u201eKohutava iluga\u201d, mis ka meie kinodes linastus. Peab u\u0308tlema, et rivaliteet ka\u0308is samas kaalukategoorias \u2013 mo\u0303lemad filmid olid pigem rahuliku kulgemisega ning na\u0308iliselt ilma suurema probleemita. Siiski oli u\u0308ks film teisest kaunima pildikeelega ning po\u0303nevama montaaz\u030ciga, teine aga u\u0308llatavate la\u0308hivo\u0303tetega. Kas Kechiche film vo\u0303itis sellepa\u0308rast, et seks mu\u0308u\u0308b, vo\u0303i oli seal veel midagi? Teada saamiseks tuleks sammud kinno sa\u0308ttida ja ise ja\u0308rele vaadata."}, {"text_idx": "#000011", "text": "Intervjuu noore nukufilmitegijaga, kellele meeldib luua su\u0308rrealistlikke maailmu, mis on ta\u0308iesti usutavad, sest vaataja teab, et seal on ko\u0303ik vo\u0303imalik."}]